আটলান্টিক মহাসাগরের রহস্যময় বারমুডা ট্রায়াঙ্গল নিয়ে তুলকালাম আজকের নয়। দশকের পর দশক ধরে জাহাজ থেকে বিমান— এই এলাকায় আসলেই বেপাত্তা হয়ে যায়! কেন এমন ঘটে, তা নিয়ে ভেবে আকুল বিজ্ঞানীরা। সম্প্রতি এক গবেষক দল জানিয়েছিল, ‘রাফ ওয়েভ’ বা পাগলাটে ঢেউয়ের দাপটেই নাকি এমনটা ঘটে। সত্যিই এটাই কারণ কি না, তা নিয়ে তুমুল আলোচনার ভিতরেই নতুন করে রহস্য ঘনিয়ে উঠল চির রহস্যে ঢাকা এই বারমুডা দ্বীপপুঞ্জ ঘিরে। এক ট্রেজার হান্টার অর্থাৎ গুপ্তধন-সন্ধানী মানুষ দাবি করেছেন, তিনি ওই অঞ্চলের সমুদ্রের তলায় খুঁজে পেয়েছেন ভিনগ্রহীদের মহাকাশযান!